कर्नाटक चुनाव नतीजों ने जनता दल सेक्युलर और कांग्रेस के कई नेताओं को चौंका दिया था। कर्नाटक की जनता ने कांग्रेस की विभाजनकारी नीति को अस्वीकार कर दिया जिसके परिणामस्वरूप कांग्रेस का पतन शुरू हो गया लेकिन जेडीएस कांग्रेस के पतन से कोई सीख नहीं ले रहा है। हालांकि, जेडीएस 38 सीटों पर जीत दर्ज करने में कामयाब रहा है फिर भी वो अपनी असली क्षमता तक नहीं पहुंच सका। जेडीएस कर्नाटक की पार्टी है, पूर्व प्रधानमंत्री और पार्टी के नेता एचडी देवगौड़ा ने अपने राजनीतिक करियर की शुरुआत कर्नाटक से की थी। कांग्रेस के सीएम पद के उम्मीदवार सिद्धारमैया के साथ पार्टी के अध्यक्ष राहुल गांधी अपनी लाख कोशिशों के बावजूद कर्नाटक को अपने हाथों से फिसलने से नहीं बचा सके। जेडीएस और कांग्रेस की मुश्किलें कर्नाटक के नतीजे आने के बाद भी खत्म नहीं हुए। पहले तो कर्नाटक के राज्यपाल ने कर्नाटक में सरकार बनाने की उनकी मांग को खारिज कर बीजेपी को सरकार बनाने के लिए आमंत्रित किया। गुरुवार को बीजेपी के सीएम पद के उम्मीदवार बीएस येदियुरप्पा ने मुख्यमंत्री पद की शपथ ले ली साथ ही उन्हें राज्य विधानसभा में बहुमत साबित करने के लिए दो दिन का वक्त दिया गया है। बीजेपी अपना बहुमत साबित करने के लिए आत्मविश्वास से भरी हुई नजर आ रही है और जेडीएस-कांग्रेस दोनों ही इसके बाद से मुश्किल की स्थिति में नजर आ रहे हैं क्योंकि दोनों ही पक्षों के नेताओं के लिए कोई मदद की संभावना नजर नहीं आ रही है।